Երևանից 28 կիլոմետր հարավ-արևելք գտնվում է Գառնի բնակավայրը, որը մտնում է Կոտայքի մարզի մեջ։ Գառնին գտնվում է Ազատ գետի ափին, որի անդնդախոր ձորի վրա էլ ձգվում են Գառնիի բերդի ավերակները։ Գառնին ժամանակին եղել է անառիկ բերդ և հայոց արքաների համար ամառանոցային վայր է։ Այս բարձրադիր մասում է գտնվում նաև Գառնիի հեթանոսական տաճարը, որը կառուցվել է Ք.հ. I դարի 70-ական թվականներին Հայոց Տրդատ I թագավորի կողմից և նվիրված է եղել Միհր աստծուն: Տաճարն ուներ երկթեք տանիք, ճակատային մասում եռանկյունի էր և շրջապատված էր 24 սյուներով, որոնք խորհրդանշում էին օրվա ժամերը: